joelniklaus/EU_Wikipedias huggingface dataset:
Αρίνα Σαμπαλένκα

Η Αρίνα Σιαργκέεβνα Σαμπαλένκα (; , Arina Sergeyevna Sobolenko, γεννημένη στις 5 Μαΐου 1998) είναι Λευκορωσίδα επαγγελματίας τενίστρια. Έχει φτάσει μέχρι το Νο. 2 του κόσμου στο απλό και το Νο. 1 του κόσμου στο διπλό σύμφωνα με την Ένωση Αντισφαίρισης Γυναικών (WTA). Η Σαμπαλένκα έχει κερδίσει δύο τίτλους Γκραν Σλαμ στο διπλό, το Αμερικανικό Όπεν του 2019 και το Αυστραλιανό Όπεν του 2021, μαζί με την Ελίζ Μέρτενς. Έχει κερδίσει 16 τίτλους WTA συνολικά, δέκα στο απλό και έξι στο διπλό.

Η Σαμπαλένκα έγινε ευρέως γνωστή το 2017, όταν οδήγησε την ομάδα  της Λευκορωσίας στη δεύτερη θέση του Fed Cup με την Αλιακσάντρα Σάσνοβιτς, παρόλο που και οι δύο ήταν εκτός των κορυφαίων 75 εκείνη την εποχή. Μετά το Fed Cup του 2017, άρχισε να έχει περισσότερες επιτυχίες στο WTA Tour, φτάνοντας σε τέσσερις τελικούς το 2018 και πέτυχε οκτώ νίκες εναντίον αθλητριών στην πρώτη δεκάδα. Η Σαμπαλένκα συνέχισε να διαπρέπει στο μονό το 2019 με τρεις τίτλους στην Κίνα, που τονίζεται από την υπεράσπιση του τίτλου της στο Όπεν της Βουχάν στο επίπεδο Premier 5 και με την κατάκτηση του WTA Elite Trophy στο τέλος της χρονιάς. Τερμάτισε τόσο το 2018 όσο και το 2019 στην κατάταξη Νο. 11 στον κόσμο στο απλό. Η Σαμπαλένκα άρχισε επίσης να παίζει τακτικά διπλά το 2019. Με την Μέρτενς ως συμπαίκτριά της, αγωνίστηκε στο Sunshine Double κερδίζοντας τα δύο τουρνουά Premier Mandatory τον Μάρτιο, το Ίντιαν Γουέλς Όπεν και το Όπεν του Μαιάμι. Μετά τον τίτλο του διπλού στο Αμερικανικού Όπεν αργότερα μέσα στη χρονιά, προκρίθηκε και στους τελικούς του WTA για πρώτη φορά. Τα καλύτερα αποτελέσματα της Σαμπαλένκα στο μονό σε τουρνουά Γκραν Σλαμ σημειώθηκαν στο Πρωτάθλημα Γουίμπλετον του 2021 και στο Αμερικανικό Όπεν το 2021, όπου έφτασε στους ημιτελικούς.

Η Σαμπαλένκα έχει ένα πολύ επιθετικό στυλ παιχνιδιού, συχνά συγκεντρώνοντας υψηλούς αριθμούς νικητηρίων βολών και αδικαιολόγητων λαθών. Με το ύψος της (1,82 μ.)  έχει και πολύ δυνατό σερβίς.

Παραπομπές 

Νικητές Αυστραλιανού Όπεν (αντισφαίριση)
Λευκορωσίδες αθλήτριες της αντισφαίρισης
Διαμνημόνευση Μεταναστευτικής Αρωγής

Η Διαμνημόνευση Μεταναστευτικής Αρωγής είναι βραβείο που απονέμεται από το Υπουργείο Μετανάστευσης και Ασύλου της Ελλάδας σε άτομα ή οργανώσεις που από τη θέση τους συμβάλλουν στην αντιμετώπιση της μεταναστευτικής κρίσης και των επιπτώσεών της. 

Η διαμνημόνευση δημιουργήθηκε το 2021  με πρωτοβουλία του Υπουργού Μετανάστευσης και Ασύλου, Νότη Μηταράκη.

Το μετάλλιο απονέμεται σε Α΄ Τάξη (Διαμνημόνευση Τιμής) και σε Β΄ Τάξη (Διαμνημόνευση Αξίας)  ύστερα από γνωμοδότηση της «Επιτροπής Διαμνημόνευσης Μεταναστευτικής Αρωγής», ενώ η τελική απόφαση ανήκει στον εκάστοτε Υπουργό. Τη διαμνημόνευση εκτός από τα μετάλλια τη συνοδεύει και Δίπλωμα.

Απονομές

Διαμνημόνευση Μεταναστευτικής Αρωγής Α΄ Τάξης 
 Μαργαρίτης Σχοινάς, Αντιπρόεδρος Ευρωπαϊκής Επιτροπής για την προώθηση του ευρωπαϊκού τρόπου ζωής. 
 Karl Nehammer, Ομοσπονδιακός Καγκελάριος της Αυστρίας
 Ναύαρχος Ε.Α. Θεόδωρος Κλίαρης, Επίτιμος Αρχηγός Λ.Σ. - ΕΛ.ΑΚΤ.
 Στρατηγός Ε.Α. Μιχαήλ Καραμαλάκης, Επίτιμος Αρχηγός ΕΛ.ΑΣ.

Διαμνημόνευση Μεταναστευτικής Αρωγής Β΄ Τάξης

 Fabrice Leggeri, Εκτελεστικός Διευθυντής του Οργανισμού Ευρωπαϊκής Συνοριοφυλακής και Ακτοφυλακής – FRONTEX
 Γεώργιος Χατζημάρκος, Περιφερειάρχης Νοτίου Αιγαίου
 Δρ. Αντώνης Αυγερινός, Πρόεδρος του Ελληνικού Ερυθρού Σταυρού
 Αλέξιος Μαργαλιάς, Γενικός Διευθυντής του Σωματείου Praksis

Παραπομπές

Βραβεία
__ΕΥΡΕΤΗΡΙΟ__
Άγιος Θεόδωρος Λήμνου

Ο Άγιος Θεόδωρος είναι οικισμός της Λήμνου. Υπάγεται στην δημοτική κοινότητα Κοντοπουλίου, της δημοτικής ενότητας (τέως δήμου) Μούδρου , του δήμου Λήμνου, της περιφερειακής ενότητας Λήμνου, στην περιφέρεια Βορείου Αιγαίου, σύμφωνα με το πρόγραμμα Καλλικράτης.  Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Λήμνου του νομού Λέσβου, στο γεωγραφικό διαμέρισμα Νήσων Αιγαίου.

Γεωγραφία
Ο Άγιος Θεόδωρος είναι παράλιος οικισμός στην ΒΑ. Λήμνο (περιοχή «Αλεπότρυπες»), στον κεντρικό μυχό του όρμου Τηγάνι, του κόλπου Πουρνιάς και σε μέσο σταθμικό υψόμετρο 5. Απέχει  41 χλμ. περίπου ΒΑ. της Μύρινας.

Πληθυσμός

Διοικητικές μεταβολές μέχρι τον «Καλλικράτη»
Ο Άγιος Γεώργιος αναγνωρίστηκε το 1981 και προσαρτήθηκε στην κοινότητα Κοντοπουλίου. Με το ΦΕΚ 244Α - 04/12/1997 αποσπάστηκε από την κοινότητα Κοντοπουλίου και προσαρτήθηκε στον δήμο Μούδρου. Με το ΦΕΚ 87Α - 07/06/2010, αποσπάστηκε από τον δήμο Μούδρου και προσαρτήθηκε στον δήμο Λήμνου.

Αξιοθέατα
Το Καβείριο, το σημαντικότερο ιερό της Λήμνου και από τα σημαντικότερα και αρχαιότερα (8ος αιώνας π.Χ.) στον ελλαδικό χώρο. Βρίσκεται στη θέση «Χλόη», μετά τον όρμο Τηγάνι, πάνω σε δύο μικρά άνδηρα, διαμορφωμένα πάνω σε πλαγιά που φθάνει μέχρι τη θάλασσα. Στο νότιο πλάτωμα αποκαλύφθηκε τελεστήριο Αρχαϊκών Χρόνων και στο βόρειο πλάτωμα τελεστήριο Ελληνιστικών Χρόνων.
Η Σπηλιά του Φιλοκτήτη, στο απώτατο βόρειο άκρο του όρμου Τηγάνι, με πρόσβαση από τη θάλασσα. Εδώ, κατά τη μυθολογία, εγκατέλειψαν οι Αχαιοί τον Φιλοκτήτη πηγαίνοντας προς την Τροία
Η εκτεταμένη παραλία «Σαραβάρι», ονομασία με την οποία ταυτίζεται ο οικισμός από τους ντόπιους

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
Εγκυκλοπαίδεια Δομή, 2002-4
Περιοδικό «Διακοπές», εκδ. Δ.Ο.Λ.,  2010
Οργανισμός εκδόσεων «Ελλάδα», χάρτες (Βαρελάς)
eetaa.gr

 Δήμος Λήμνου
Χωριά της Λήμνου
Μάχη των Φαρσάλων (1277)

Η Μάχη της Φαρσάλου διεξήχθη στα τέλη του 1277 στην πεδιάδα των Φαρσάλων στη Θεσσαλία, μεταξύ ενός Βυζαντινού στρατού εισβολής με επικεφαλής τους μεγάλους στρατοπεδάρχες Ιωάννη Συναδηνό και τον μεγάλο Κονστόσταυλο Μιχαήλ Καβαλλάριο, και τις δυνάμεις του Ιωάννη Α΄ Δούκα, ηγεμόνα της Θεσσαλίας. 

Αυτή ήταν η πρώτη μεγάλη εκστρατεία των Βυζαντινών κατά της Θεσσαλίας, μετά την αποτυχία της προηγούμενης εκστρατείας στη μάχη των Νέων Πατρών (που χρονολογείται με διαφορετικές εκδοχές κάποιο έτος μέσα στο διάστημα 1273-1275). 

Η μάχη κατέληξε σε συντριπτική νίκη για τον Ιωάννη Α΄: ο Συναδηνός αιχμαλωτίστηκε, ενώ ο Καβαλλάριος απεβίωσε λίγο αργότερα από τα τραύματά του.

Πηγές 
 Γιαννακόπουλος Κωνσταντίνος (Geanakoplos, Deno John) (1959). Emperor Michael Palaeologus and the West, 1258–1282: A Study in Byzantine-Latin Relations. Cambridge, Massachusetts: Harvard University Press. p. 297. OCLC 1011763434.

Μεσαιωνική Θεσσαλία
Μάχες της Βυζαντινής Αυτοκρατορίας
Μιχαήλ Καβαλλάριος

Ο Μιχαήλ Καβαλλάριος (απεβ. 1277) ήταν Βυζαντινός ευγενής και στρατιωτικός ηγέτης. Περί το 1277 ήταν μέγας Κοντόσταυλος, δηλ. διοικητής των Λατίνων μισθοφόρων. 

Μαζί με τον μεγάλο Στρατοπεδάρχη Ιωάννη Συναδηνό, οδήγησε έναν Βυζαντινό στρατό εναντίον του Ιωάννη Α΄ Δούκα ηγεμόνα της Θεσσαλίας, αλλά ηττήθηκε στη μάχη της Φαρσάλου (σημερινά Φάρσαλα) και απεβίωσε λίγο αργότερα από τα τραύματά του.

Πηγές 
 Κωνσταντίνος Γιαννακόπουλος (
 

Μεγάλοι Κονόσταυλοι
Βυζαντινοί νεκροί σε μάχη
Βυζαντινοί στρατηγοί
Σιεβιεροντονέτσκ

Το Σιεβιεροντονέτσκ (ουκρανικά: Сєвєродоне́цьк) ή Σιβερσκοντονέτσκ (ουκρανικά: Сіверськодоне́цьк) είναι πόλη στο Όμπλαστ του Λουχάνσκ της Ουκρανίας. Βρίσκεται κοντά στον ποταμό Σεβέρσκι Ντονέτς, περίπου 110 χλμ. βορειοδυτικά από την πρωτεύουσα της Περιφέρειας, το Λουχάνσκ.Η πόλη της οποίας το όνομα προήλθε από τον προαναφερθέντα ποταμό έχει πληθυσμό 101.135 κατοίκων σύμφωνα με εκτίμηση του 2021. Ωστόσο από το Σάββατο 25 Ιουνίου 2022 βρίσκεται στα χέρια των Ρωσικών ενόπλων δυνάμεων,με τις Ουκρανικές Δυνάμεις να προσπαθούν να το ανακαταλάβουν

Παραπομπές

Πόλεις της Ουκρανίας
Ιάκωβος Α΄ Μπαρότσι

Ο Ιάκωβος Α΄ Μπαρότσι, εξελληνισμένα Βαρότσης, ιταλ.: Iacopo ή Jacopo I Barozzi, (απεβ. π. 1245) ήταν Βενετός ευγενής και αξιωματούχος. Υπηρέτησε ως δούκας της Κάντια για τη Βενετική Δημοκρατία.

Βιογραφία 
Ο Μπαρότσι γεννήθηκε στη Βενετία, στην ενορία του Σαν Μοϊζέ.  Ξεκινώντας με τον Kαρλ Χοπφ τον 19ο αι., αρκετοί σύγχρονοι ιστορικοί υποστήριξαν, ότι στον απόηχο της Δ΄ Σταυροφορίας, ο Ιάκωβος κατέλαβε τα νησιά του Αιγαίου Σαντορίνη και Θηρασία, κυβερνώντας τα ως κύριός τους μέχρι το τέλος του π. 1245, όταν τον διαδέχθηκε ο γιος του, Ανδρέας.  Αυτό διαψεύστηκε στα τέλη της δεκαετίας του 1960, όταν αποδείχθηκε ότι η κυριαρχία των Μπαρότσι στη Σαντορίνη μπορεί να τεκμηριωθεί μόνο από τις αρχές του 14ου αι. και μετά, με τον εγγονό του Ιάκωβο Β΄.   

Ο Iacopo ήταν εγγεγραμμένος στο Μεγάλο Συμβούλιο, ήταν πρεσβευτής του Βασάνου. Το 1238 ο Ιάκωβος μαζί με τον Ρομέο Κουερίνι σύναψαν μία συνθήκη με τον αλ-Καμίλ, τον ανιψιό του Σαλαντίν, που όριζε την κατασκευή μίας αποθήκης (fondaco) για εμπορικές ανταλλαγές και την αμοιβαία απαγόρευση των πειρατικών πράξεων μεταξύ τους.  Είχε μία οικία στην Τύρο το 1243. 

Από το 1244 έως το 1245 υπηρέτησε στο ανώτατο διοικητικό αξίωμα του δούκα της Κάντιας, στη Βενετική αποικία της Κρήτης.  Τελευταία μαρτυρείται περί το 1245, και πιθανότατα απεβίωσε εκείνη την εποχή.

Βιβλιογραφικές αναφορές

Πηγές 
 Borsari, Silvano (1964). "BAROZZI, Iacopo". Dizionario Biografico degli Italiani, Volume 6: Baratteri–Bartolozzi (in Italian). Rome: Istituto dell'Enciclopedia Italiana.
 
 
 Robbert, Louise Buenger (1985). "Venice and the Crusades". In Setton, Kenneth M.; Zacour, Norman P.; Hazard, Harry W. (eds.). A History of the Crusades, Volume V: The Impact of the Crusades on the Near East. Madison and London: University of Wisconsin Press. pp. 379–451. ISBN 0-299-09140-6.
 

Δούκες της Κρήτης
Βενετοί του 13ου αιώνα
Γιομ Ασοά

Κάθε χρόνο, την Ημέρα Μνήμης του Ολοκαυτώματος στο Ισραήλ ηχούν οι σειρήνες και σταματά κάθε δραστηριότητα των Ισραηλινών, ως ένδειξη σεβασμού στα θύματα του Ολοκαυτώματος. Η ημέρα αυτή είναι πολύ σημαντική για τους Ισραηλινούς και περιλαμβάνει επίσης συμμετοχή των επιζώντων σε τελετές μνήμης, όπως σε πορείες σε πρώην στρατόπεδα συγκέντρωσης αλλά και στην κενρική εκδήλωση που πραγματοποιείται στο Μουσείο Θυμάτων του Ολοκαυτώματος, Γιάντ Βασσέμ.
Βέντατ Μουρίτσι

Ο Βέντατ Μουρίτσι (Vedat Muriqi, ορθή προφορά: Βεντάτ Μουρίκι, γεννήθηκε 24 Απριλίου 1994) είναι Κοσοβάρος ποδοσφαιριστής που αγωνίζεται ως κεντρικός επιθετικός στην ισπανική Ρεάλ Μαγιόρκα. Είναι κάτοχος του ρεκόρ διεθνών τερμάτων της Εθνικής Κοσόβου με 23 γκολ.

Δείτε επίσης 

 Κατάλογος κορυφαίων διεθνών σκόρερ ποδοσφαίρου ανδρών ανά χώρα

Παραπομπές 

Κοσοβάροι ποδοσφαιριστές
Ποδοσφαιριστές Εθνικής Κοσσυφοπεδίου
Ποδοσφαιριστές Εθνικής Αλβανίας Κ21
Ποδοσφαιριστές ΚΦ Λιρία
Ποδοσφαιριστές ΚΦ Τεούτα Ντούρες
Ποδοσφαιριστές ΚΣ Μπέσα Καβάγια
Ποδοσφαιριστές Γκιρεσούνσπορ
Ποδοσφαιριστές Γκεντσλερμπιρλιγκί Σπορ Κουλουμπού
Ποδοσφαιριστές Ρίζεσπορ
Ποδοσφαιριστές Φενερμπαχτσέ
Ποδοσφαιριστές Σούπερ Λιγκ Τουρκίας
Ξένοι ποδοσφαιριστές στην Τουρκία
Ποδοσφαιριστές Λάτσιο
Ποδοσφαιριστές Σέριε Α
Ξένοι ποδοσφαιριστές στην Ιταλία
Ποδοσφαιριστές Ρεάλ Μαγιόρκα 
Ποδοσφαιριστές Πριμέρα Ντιβιζιόν 
Ξένοι ποδοσφαιριστές στην Ισπανία 
Επιθετικοί ποδοσφαιριστές
Συριακή Αστυνομία Δημόσιας Ασφαλείας

Η Συριακή Αστυνομία Δημόσιας Ασφαλείας είναι η κύρια υπηρεσία επιβολής του νόμου στην Συρία. Ιδρύθηκε στα τέλη της δεκαετίας του 40 και έχει πληθυσμό 28.000 εργαζομένων. Αρχηγός της είναι ο Μοχάμεντ Χαλάν Αλ Ραχμούντ. 

Εξοπλισμός

Μέχρι το 2011 το σώμα εξοπλίστηκε με σύγχρονους ραδιοασυρμάτους, υπολογιστές και 500 φορητούς ασυρμάτους. Το  κύριο όπλο της υπηρεσίας είναι το Browling hi-power ενώ υπάρχουν και Magarov pm και GSh 18. Η αντιτρομοκρατική είναι εξοπλισμένη με ΑΚ 103 και ΑΚ 104.

Οι στολές των αστυνομικών αρκετές φορές είναι στρατιωτικού τύπου για καμουφλάζ. Οι στολές των τροχονόμων είναι άσπρα σακάκια και γκρί φόρμες. Η αντιτρομοκρατική φοράει μαύρες στολές.

Οχήματα

Περιπολικά

Opel Omega B1,Opel Omega B2, Honda Accord, Mazda Courier, Toyota Hillux, Beijing BJ212, Toyota Land Cruiser

Τεθωρακισμένα

BTR 152, BTR 60, BRDM 2, Shorland mk 3, Shorland mk 4, Shorland sp 301, Shorland sp 401

Μοτοσυκλέτες

Suzuki GSX 750P, Honda CBX 750

Υπηρεσίες 

Αστυνομία ασφαλείας δημόσιων χώρων

Αστυνομία περιπολίων, άμεσης δράσης (τηλ 112)

Τροχαία (τηλ 115)

Εγκληματολογική μονάδα

Αστυνομία ελέγχου ταραχών

Αντιτρομοκρατική μονάδα

Μονάδα δίωξης ναρκωτικών 

Μονάδα δίωξης ηλεκτρονικού εγκλήματος

Παραπομπές
Λουκάς Νταράλας

Ο Λουκάς Νταράλας (1927–1977) γεννήθηκε στην Αθήνα με καταγωγή από την Καρδίτσα, όπου είχε γεννηθεί ο πατέρας του, Χρήστος Νταράλας, δεξιοτέχνης του βιολιού. Πατέρας του Γιώργου Νταλάρα. Ήταν ερμηνευτής του ρεμπέτικου κατά τη δεκαετία του 1950 και στις αρχές της δεκαετίας του 1960. Η πιο γνωστή σύνθεση είναι το ρεμπέτικο «Το βουνό», σε στίχους Ευάγγελου Πρέκα.

Σύμφωνα με τους συγγενείς της ρεμπέτισσας Μαρίκας Νίνου, σε ραδιοφωνική συνέντευξη στον Πάνο Γεραμάνη στα τέλη του 2004, η Μαρίκα Νίνου τον ανακάλυψε, ούσα η πρώτη που ηχογράφησε «Το βουνό». Η ερμηνεία της Καίτης Γκρέυ κυκλοφόρησε λίγο αργότερα και έγινε πολύ δημοφιλής.

Οι ηχογραφήσεις του Νταράλα είναι λίγες. Ο πρώτος του δίσκος ήταν το Ένας ρεμπέτης, που περιελάμβανε τη δική του ερμηνεία για «Το βουνό». Ο δεύτερος δίσκος κυκλοφόρησε το 1975 χωρίς την ίδια επιτυχία. Το 1965, ο Νταράλας ηχογράφησε το τραγούδι "Πικρός καημός" παίζοντας μπουζούκι. Τραγουδούσε και έπαιζε κιθάρα ο Γιώργος Νταλάρας.

Σε συνέντευξή του, ο Γιώργος Νταλάρας, περιέγραψε τον πατέρα του ως έναν ελεύθερο άνθρωπο που ταξίδευε πολύ και σπάνια περνούσε χρόνο στο σπίτι.

Παραπομπές 

Ρεμπέτικο
Έλληνες τραγουδιστές
Νόβακ Γκρέμποστρεκ

Ο Νόβακ Γκρέμποστρεκ, Novak Grebostrek (   ,  1312-1314) ήταν ένας μεγάλος πρίγκιπας(veliki vojvoda) του Στεφάνου Β΄ Μιλούτιν (βασ. 1282-1321) της Σερβίας, ο οποίος διοίκησε ένα Σερβικό απόσπασμα, που υποστήριξε τον Βυζαντινό Αυτοκράτορα Ανδρόνικο Β΄ Παλαιολόγο κατά των Τούρκων στη Μ. Ασία.  Οδήγησε ένα δεύτερο Σερβικό απόσπασμα, που στάλθηκε από τον Μιλούτιν για να βοηθήσει τους Βυζαντινούς, το πρώτο που συμμετείχε στη μάχη της Καλλίπολης (1312).  Ο στρατός του Νόβακ είχε το καθήκον να απελευθερώσει τις Βυζαντινές περιοχές γύρω από την Προύσα, τη Νίκαια και τη Νικομήδεια από τους Τούρκους.  Οι νίκες του Nόβακ έχουν καταγραφεί στα χαρτιά της εκκλησίας του Αγίου Γεωργίου, Στάρο Ναγκορίτσανε.  Σε δύο χρυσόβουλα του Ανδρόνικου Β΄ Παλαιολόγου προς τη Σερβική μονή Χιλανδαρίου, που χρονολογούνται τον Οκτώβριο του 1313 και τον Ιούλιο του 1317, ο Ανδρόνικος έδειξε ευγνωμοσύνη στον Στέφανο Β΄ Μιλουτίν για τη βοήθειά του, όπως περιγράφεται αναλυτικά στους προλόγους. 

Έχει υποστηριχθεί ότι ο Nόβακ ήταν ο πατέρας του Βόιχνα (Voiihna). Ο Σβετομίρ Νικολάγιεβιτς (1844–1922) κατέληξε στο συμπέρασμα αυτό με βάση τον Aλεξάντερ Χίλφερντινγκ (1831–1872), ο οποίος κατέγραψε λαϊκές παραδόσεις, που ταξίδευαν στη Σερβία πριν από το 1859.  

Ο Nόβακ και ο μεγάλος πρίγκιπας (Veliki Župan) Ντάργκος είναι οι μοναδικοί ευγενείς, που αναφέρονται στο έργο "Βίοι βασιλέων και επισκόπων Σερβίας" του Ντανίλο Β΄ Život kraljeva i arhiepiskopa Srpskih.  Ο Nόβακ είναι ο παλαιότερος γνωστός μεγάλος πρίγκιπας (veliki vojvoda),  μετά από αυτόν, ο Γιοβάν Ολιβέρ είχε τον τίτλο.  Έχει συναριθμηθεί στη Σερβική επική ποίηση, και αναφέρεται σε ποιήματα (ή δράματα) των Νταγκόλιουμπ Γι. Φιλίποβιτς (1884–1933),  Ντραγκούτιν Σουμπότιτς (1887–1952), Ράστκο Τάντιτς  και Mιλούτιν Μπόριτς (1892–1917).

Παραπομπές

Πηγές 
 
 
 

Πρόσωπα του Βασιλείου της Σερβίας (Μεσαίωνας)
Βυζαντινοί στρατηγοί
Σέρβοι στρατιωτικοί ηγέτες του Μεσαίωνα
Βυζαντινοί του 14ου αιώνα
Σέρβοι ευγενείς του 14ου αιώνα
Γρηγόριος Τιφέρνας

Ο Γρηγόριος Τιφέρνας, ιταλ.: Gregorio Tifernate (Κορτόνα, 1414 – Βενετία, 1462) ήταν Έλληνας ανθρωπιστής της Αναγέννησης από την ιταλική πόλη Σιτά ντι Καστέλλο (λατινικά:Tifernum, από όπου και το επώνυμό του).

Βιογραφία 
Σπούδασε τους Έλληνες Κλασικούς με τον Μανουήλ Χρυσολωρά και ήταν ο πρώτος καθηγητής Ελληνικών στη Γαλλία στο Πανεπιστήμιο του Παρισιού. Φαίνεται ότι έμεινε μόνο για σύντομο χρονικό διάστημα στο Παρίσι, αλλά αποδείχθηκε αρκετό για να εκπαιδεύσει αρκετούς μαθητές, που θα συνέχιζαν τη δουλειά του.

Έργα 
 Φυσική Θεοφράστου e greco στην latinam ab Gregorio Tifernio - λατινική μετάφραση του Θεόφραστου «Φυσική

Δείτε επίσης 
 Γαλλικός ανθρωπισμός
 Έλληνες μελετητές στην Αναγέννηση

Βιβλιογραφικές αναφορές 

 
Έλληνες ουμανιστές
Βυζαντινοί του 14ου αιώνα
Archive 81

Το Archive 81 είναι μια αμερικανική υπερφυσική τηλεοπτική σειρά μυστηρίου τρόμου επιστημονικής φαντασίας που αναπτύχθηκε από τη Rebecca Sonnenshine και εκτελεστική παραγωγή από τους Sonnenshine, Paul Harris Boardman και James Wan . Η σειρά βασίζεται στο ομώνυμο podcast, σχετικά με τους ερευνητές που καταγράφουν το αρχείο βίντεο ενός αγνοούμενου σκηνοθέτη. Πρωταγωνιστούν οι Mamoudou Athie και Dina Shihabi σε πρωταγωνιστικούς ρόλους. Η σειρά κυκλοφόρησε στις 14 Ιανουαρίου 2022 στο Netflix .

Ρόλοι

Κύριοι 

 Mamoudou Athie ως Daniel "Dan" Turner
 Dina Shihabi ως Melody Pendras
 Evan Jonigkeit ως Samuel Spare
 Η Julia Chan ως Anabelle Cho
 Η Ariana Neal ως Jessica "Jess" Lewis
 Ματ ΜακΓκόρι ως Μαρκ Χίγκινς
 Ο Μάρτιν Ντόνοβαν ως Βίρτζιλ Ντάβενπορτ

Καλεσμένοι 

 Charlie Hudson III ως Steve Turner
 Η Kate Eastman ως Tamara Stefano
 Ο Eden Marryshow ως John Smith
 Η Georgina Haig ως Iris Vos

Επεισόδια

Παραγωγή

Ανάπτυξη 
Στις 26 Οκτωβρίου 2020, ανακοινώθηκε ότι η Rebecca Sonnenshine θα ήταν η εκτελεστική παραγωγός και η παρουσιάστρια μιας τηλεοπτικής σειράς τρόμου για το Netflix και το Atomic Monster, με τον Paul Harris Boardman ως συγγραφέα και εκτελεστικό παραγωγό και τον James Wan επίσης εκτελεστική παραγωγή. Η σειρά είναι εμπνευσμένη από το ομώνυμο podcast. Στις 5 Ιανουαρίου 2022, αναφέρθηκε ότι οι Michael Clear, Rebecca Thomas και Antoine Douaihy είναι επίσης εκτελεστικοί παραγωγοί της σειράς. Το Archive 81 κυκλοφόρησε στις 14 Ιανουαρίου 2022 στο Netflix.

Ρόλοι 
Μαζί με την ανακοίνωση, η Mamoudou Athie και η Dina Shihabi έπαιξαν στη σειρά. Τον Νοέμβριο του ίδιου έτους, οι Martin Donovan, Matt McGorry, Julia Chan, Evan Jonigkeit και Ariana Neal εντάχθηκαν στο καστ.

Γυρίσματα 
Η κύρια φωτογραφία ξεκίνησε στις 16 Νοεμβρίου 2020 και ολοκληρώθηκε στις 29 Μαρτίου 2021, στο Πίτσμπουργκ της Πενσυλβάνια με τη Rebecca Thomas να σκηνοθετεί τη μισή σειρά.

Κριτική 
Η αναθεώρηση aggregator ιστοσελίδα Rotten Tomatoesανέφερε ένα ποσοστό αποδοχής 88% με μέση βαθμολογία 7,3 / 10, σύμφωνα με 26 κριτικές. Η συναίνεση των κριτικών του ιστότοπου λέει: «Ένας συναρπαστικός συνδυασμός τρόμου και νουάρ, το Archive 81 προσφέρει εθιστικές υπερφυσικές συγκινήσεις που στοιχειώνουν με τον καλύτερο τρόπο».  Το Metacritic, το οποίο χρησιμοποιεί έναν σταθμισμένο μέσο όρο, έδωσε βαθμολογία 73 στα 100 με βάση 16 κριτικούς, υποδεικνύοντας "γενικά ευνοϊκές κριτικές".

Εξωτερικοί σύνδεσμοι
Νικόλαος Λαμπούδης

Ο Νικόλαος Λαμπούδης (15ος αι.) ήταν Έλληνας ζωγράφος, που δραστηριοποιήθηκε στη Σπάρτη και γενικά στη Λακωνική περιοχή κατά τον 15ο αι. Το μόνο γνωστό του έργο είναι ένας πίνακας της Θεοτόκου με το Βρέφος στη χειρονομία της "Οδηγητρίας". Η εικόνα μοιάζει με παρόμοιες εικόνες με την επιγραφή "Ελεούσα". Ήταν εμφανώς επηρεασμένος από τη Βυζαντινή ζωγραφική και ήταν μέλος της πρώιμης Κρητικής Σχολής, δηλ. της Ελληνικής Αναγέννησης. Άλλοι Έλληνες καλλιτέχνες που ζωγράφισαν παρόμοια έργα την ίδια περίοδο, ήταν ο Άγγελος Ακοντάντος και ο Ανδρέας Ρίτζος. Η ζωγραφική αυτή τεχνοτροπία χρησίμευσε ως πρωτότυπο για την εξέλιξη της Κρητικής Σχολής, που επηρεάστηκε από τη Βενετία. Άλλοι Ιταλοί καλλιτέχνες όπως ο Ντούτσιο και ο Τζιότo πειραματίστηκαν με τη μετάβαση από τον τυπικό Βυζαντινό τρόπο σε μία πιο εκλεπτυσμένη τεχνική.

Ιστορία 
Ο Λαμπούδης γεννήθηκε στη Σπάρτη· δεν είναι πολλά γνωστά για τη ζωή του. Το μόνο υπάρχον τεκμήριο είναι μία εικόνα του, ζωγραφισμένη κατά τον 15ο αι., όπου η υπογραφή του αναφέρει τον τόπο καταγωγής του. Η Σπάρτη ήταν μέρος του δεσποτάτου του Μορέως και έπεσε στα χέρια των Οθωμανών το 1460. Το επίθετο συνδέεται με τη Βυζαντινή οικογένεια με το όνομα Λαμπούδιος.  

Το όνομα εμφανίζεται σε όλη τη Βυζαντινή ιστορία από τον 11ο αι. έως τον 15ο αι. Υπήρχε ένας διάσημος γραφέας με το όνομα Ματθαίος Σεβαστός Λαμπούδης από την περιοχή της Πελοποννήσου, πιθανώς Σπαρτιάτης. Η παλαιότερη γνωστή καταγραφή του ονόματος Λαμπούδη στην Κρήτη ήταν το 1562–1563· υπάρχουν αρχεία για τον Κυριάκο Λαμπούδη.  

Η τεχνική του Λαμπούδη είναι η Βυζαντινή τεχνική, που επικρατούσε στη Θεσσαλονίκη, την Κωνσταντινούπολη και την Κρήτη. Οι πίνακες του Άγγελου Ακοτάαντου και του Ανδρέα Ρίτζου λειτούργησαν ως το πρωτότυπο του ελληνικού τρόπου (maniera greca) και της Ελληνικής Αναγέννησης ή Κρητικής Σχολής. Ο Λαμπούδης εμφανίζεται στο τέλος του κινήματος της Βυζαντινής τέχνης και στην αρχή της Ελληνικής Αναγέννησης.  

Η ζωγραφική του Λαμπούδη διατηρήθηκε για περισσότερο από εξακόσια χρόνια. Η εικόνα βρίσκεται σε ιδιωτική συλλογή στην Αθήνα, ενώ παλαιότερα ανήκε σε συλλέκτη στη Ρώμη. Οι διαστάσεις της εικόνας είναι 0,67 Χ 0,47 Χ 0,02 μ. και είναι ζωγραφισμένη σε ξύλο, που σχηματίζει ανάγλυφο πλαίσιο.  

Ο πίνακας αγοράστηκε σε δημοπρασία στο Λονδίνο. Ανήκε σε Ιταλική οικογένεια για τρεις γενιές. Το 1981 συντηρήθηκε από τον Ροντόλφο Λούτζαν, που επιδιόρθωσε το ξύλο και τη ζωγραφική και την καθάρισε σε ειδικό εργαστήριο. Το 1984 το Βυζαντινό Μουσείο της Αθήνας απέδειξε τη γνησιότητα της υπογραφής: η υπογραφή του ήταν ΧΕΙΡ ΝΙΚΟΛΑΟΥ ΤΟΥ ΛΑΜΠΟΥΔΗ, ΣΠΑPTIATOY .

Δείτε επίσης 
 Εμμανουήλ Λαμπάρδος
 Γεώργιος Καλλιέργης

Βιβλιογραφικές αναφορές

Βιβλιογραφία 
 
 
 

Βυζαντινοί ζωγράφοι
Έλληνες ουμανιστές
Κρητική Σχολή
Βυζαντινοί του 15ου αιώνα
Εμμανουήλ Λαμπάρδος

Ο Εμμανουήλ Λαμπάρδος, γνωστός και ως Μανουήλ/Μανωλίτζης, (1567 - 1631) ήταν Κρητικός ζωγράφος της Αναγέννησης. Ο Εμμανουήλ και ο ομώνυμος ανιψιός του Εμμανουήλ Λαμπάρδος ήταν πολύ δύσκολο να διακριθούν, διότι ήταν ενεργοί ζωγράφοι την ίδια περίοδο. Αμέτρητοι Έλληνες και Ιταλοί καλλιτέχνες μιμήθηκαν τους διάσημους ζωγράφους. Το όνομα Λαμπάρδος ήταν πολύ αξιοσημείωτο σε σχέση με την Κρητική τέχνη. Η οικογένεια ήταν συνδεδεμένη με τους διάσημους ζωγράφους Φραγκιά Καβερτζά και Τζόρτζη Παπαδόπουλο. Ο Λαμπάρδος μιμήθηκε τους Γεώργιο Κλώντζα, Μιχαήλ Δαμασκηνό, Άγγελο Ακοτάντο, Ανδρέα Παβία, Ανδρέα Ρίτζο και Νικόλαο Τζαφούρη. Η τεχνοτροπία του ήταν η τυπική του  ελληνικού τρόπου (maniera greca) με έντονη Βενετική επιρροή. Έχουν διασωθεί αμέτρητες εικόνες της Θεοτόκου Βρεφοκρατούσας. Ο Λαμπάρδος επηρέασε τους Φραγκιά Καβερτζά, Εμμανουήλ Τζάνε, Φιλόθεο Σκούφο Ηλίας Μόσκο, Λέοντα Μόσκο, Ιωάννη Μόσκο και Εμμανουήλ Τζανφορνάρη. Περισσότερες από 56 εικόνες έχουν αποδοθεί στον Λαμπάρδο.

Ιστορία 
Ο Λαμπάρδος γεννήθηκε στο Ρέθυμνο Κρήτης και ήταν μέλος επιφανούς οικογένειας. Ο πατέρας του λεγόταν παπα-Νικόλας. Ο Εμμανουήλ είχε ενεργό εργαστήριο στο Ηράκλειο· όλη η οικογένειά του ήταν ζωγράφοι. Αδέλφια του ήταν ο Πιέρο και ο Τζάνε Λαμπάρδος, ενώ ανιψιοί του ήταν οι διάσημοι ζωγράφοι Εμμανουήλ, Μαρή, Τζόρτζη, Νικόλαος και Σταμάτιος Λαμπάρδος. Ο δεύτερος Εμμανουήλ Λαμπάρδος, που οι ιστορικοί δυσκολεύονται να ξεχωρίσουν από τον πρώτο, ήταν ο γιος του Πιέρου. Οι μόνες διαθέσιμες πληροφορίες για τον Εμμανουήλ Λαμπάρδο τον Πρεσβύτερο είναι συμβολαιογραφικά αρχεία από το 1587 έως το 1631. Μία τέτοια καταγραφή μιλά για την πώληση ενός αμπελώνα, όπου το όνομα στο συμβόλαιο ήταν Μανωλίτζης Λαμπάρδος, γιος του παπα-Νικόλα. 

Ο Εμμανουήλ Λαμπάρδος ο νεότερος γεννήθηκε επίσης στο Ρέθυμνο Κρήτης· πατέρας του ήταν ο Πιέρο. Είναι δύσκολο να ξεχωρίσεις τον νεότερο από τον πρεσβύτερο. Αδέλφια του ήταν οι Μαρή και Τζόρτζη. Αναφέρεται σε αρχεία από το 1623 έως το 1641 περίπου: στην πρώτη του μνεία αναφέρεται ως μάρτυρας σε συμβολαιογραφικά έγγραφα. Αναφέρεται και ως Μανωλίτζης, υποκοριστικό του Μανουήλ. Το 1641 υπέγραψε συμβόλαιο με τον διάσημο ζωγράφο Τζόρτζι Παπαδόπουλο για την πληρωμή ενός πίνακα του Φραγκιά Καβερτζά. Η τελική μνεία του Εμμανουήλ Λαμπάρδου του νεότερου ήταν ως μάρτυρας στις 21 Ιουλίου 1644 .

Δεν υπάρχει τρόπος να χωρίσεις τον πρεσβύτερο θείο από τον νεότερο ανιψιό. Στον χώρο της Κρητικής Σχολής βρίσκεται ακόμη σε εξέλιξη έρευνα για την ορθή απόδοση των υπογραφών και των τεχνοτροπιών ζωγραφικής των δύο. Οι πίνακες έχουν υπογραφές  Εμμανουήλ του Λαμπάρδου, χειρ Εμαννουήλ Λαμπάρδου, του Λαμπάρδου, Εμμανουήλ του Λαμπάρδου χειρ, χειρ Εμ[μ]αν [ουήλ]. Οι καλλιτέχνες γνωστοί ως Εμμανουήλ Λαμπάρδος έχουν επηρεάσει αμέτρητους Έλληνες και Ιταλούς ζωγράφους και η οικογένεια Λαμπάρδου είχε πολλούς και πολύ διάσημους ζωγράφους. Πολλά από τα έργα τους σώζονται σήμερα.

Πινακοθήκη

Αξιόλογα έργα 
 Κωνσταντίνου και Ελένης Ελληνική Ορθόδοξη Εκκλησία Ιεροσολύμων
 ΘΚ Βυζαντινό και Χριστιανικό Μουσείο

Βιβλιογραφικές αναφορές

Βιβλιογραφία 
 
 
 

Έλληνες ουμανιστές
Κρητική Σχολή
Άγγελος Πιτζαμάνος

Ο Άγγελος Πιτζαμάνος, που μερικές φορές αναφέρεται ως Μπιτζαμάνος ή Πιτσαμάνος (1467 – 1535) ήταν Έλληνας ζωγράφος της Αναγέννησης. Γεννήθηκε στην Κρήτη και μετανάστευσε στο Οτράντο της Νότιας Ιταλίας, όπου έκανε το μεγαλύτερο μέρος της δουλειάς του. Ένα συμβόλαιο μεταξύ του Ανδρέα Παβία και του Πιτζαμάνου δείχνει, ότι ο Πιτζαμάνος ήταν μαθητευόμενός του. Έμεινε μαθητής του  για πέντε χρόνια (1482-1487). Είναι προφανές ότι το έργο του εμφανιάζει τόσο την ελληνική, όσο και την ιταλική τεχνοτροπία της εποχής. Ο Πιτζαμάνος έγινε αργότερα διάσημος διδάσκαλος.

Ιστορία 
Ο Άγγελος γεννήθηκε στην Κάντια (Κρήτη) και ο πατέρας του λεγόταν Νικόλαος. Τόσο ο Άγγελος, όσο και ο αδελφός του Δονάτος, ήταν ενεργοί ζωγράφοι. Ο Άγγελος σπούδασε κοντά στον Ανδρέα Παβία για πέντε χρόνια. Ταξίδεψε σε όλη τη Βενετική Επικράτεια ζωγραφίζοντας για διάφορους προστάτες. Κάποια από τα έργα υπογράφτηκαν από τον ίδιο και τον αδελφό του μαζί. 

Ο Μπιτζαμάνος ζωγράφισε ένα πολύ διάσημο τρίπτυχο, που εκτέθηκε στη Ρώμη στο παλάτσο Ρουστικούτσι-Aκοραμπόνι. Το τρίπτυχο αποκτήθηκε από τον Χένρυ Γουόλτερς με τη συλλογή Mασαρέντι το 1902. Στο κεντρικό πλαίσιο απεικονίζονται ο Χριστός και η Παναγία. Το αριστερό μέρος δείχνει τον Άγιο Ιερώνυμο στην έρημο και το δεξί τον Ιωάννη τον Βαπτιστή. Το τρίπτυχο ζωγράφισε ο Άγγελος Μπιτζαμάνος: μία επιγραφή στο εσωτερικό αριστερά γράφει Angelus / Bi/zamanus / Pinxit (λατιν.: το ζωγράφισε). Μία άλλη μορφή της υπογραφής του ήταν Angelus Bizamanus Grecus Cadiotus Pinxit in Otranto. Μερικά από αυτά τα έργα βρίσκονται στο Μουσείο Tέχνης Γουόλτερς.  

Ο Άγγελος δραστηριοποιήθηκε στην Κρήτη, τη Δαλματία και την Ιταλία. Το 1518 του ανατέθηκε να δημιουργήσει μία εικόνα βωμού για την Αδελφότητα του Αγίου Πνεύματος στο Kομόλακ της Δαλματίας, μία αποικία της Βενετίας. Μαζί του ήρθε και ο αδελφός του Δονάτος Μπιτζαμάνος. Ζωγράφισαν μαζί στο Οτράντο και τη Μπαρλέτα. Μερικά άλλα κομμάτια περιελάμβαναν την Πρεδέλα (το κάτω μέρος της εικόνας του βωμού) του Κομόλακ και την Εικόνα της επίσκεψης υπό του Αγγέλου.

Εκθεσιακός χώρος

Δείτε επίσης 

 Έλληνες μελετητές στην Αναγέννηση

Παραπομπές

Εξωτερικοί σύνδεσμοι
 

 
Έλληνες ουμανιστές
Κρητική Σχολή
Βυζαντινοί του 15ου αιώνα
B the beginning

Το B the beginning είναι αυθεντικό υπερφυσικό θρίλερ anime. Έκανε πρεμιέρα το 2018 στο Netflix. Περιλαμβάνει 2 σεζόν.Δημιουργός της σειράς είναι ο Kazuto Nakazawa ο οποίος έχει δουλέψει σε άλλες δουλειές όπως El Hazard: The Magnificent World, Samurai Champloo κλπ.Το στούντιο Production I.G έχει αναλάβει τη δημιουργία της σειράς.Παραγωγός της σειράς είναι ο Rui Kuroki ο οποίος έχει κάνει τα οπτικά εφέ για την ταινία Kill Bill.

Υπόθεση της σειράς
Κάποιος με το όνομα Killer B στο νησί της Cremona παίρνει τον νόμο στα χέρια του. Οι αρχές δεν μπορούν να βγάλουν άκρη. Για αυτό ζητούν βοήθεια και καλούν τον εκκεντρικό ντετέκτιβ Keith Flick ο οποίος  υποβιβάστηκε στο Τμήμα Αρχείων μετά από μια προσωπική απώλεια.Με τη βοήθεια της παρορμητικής κολλητής του Lily Hoshina και την απροσδόκητη βοήθεια από τον ίδιο τον άπιαστο Killer B, ο Keith αρχίζει να ξετυλίγει συνωμοσίες που αφορούν μυστικές οργανώσεις, εγχώρια τρομοκρατία και ανθρώπινα πειράματα. Όταν η εμπλοκή του ΥΠΕΝ εκτείνεται πέρα από το πεδίο της δικαιοσύνης,η έκταση της διαφθοράς της κυβέρνησης καθώς  η αξιοπιστία στενών συμμάχων τίθεται υπό αμφισβήτηση.

Αγγλική μεταγλώττιση 

 Ray Chase
 Kyle McCarley
 Faye Mata
 Jalen K. Cassell
 Doug Stone
 Allegra Clark
 Khoi Dao
 Patrick Seitz
 Keith Osterberg
 John DeMita
 Xander Mobus
 Johnny Yong Bosch

Συνδέσμοι και Παρομπές 

 https://en.wikipedia.org/wiki/B_%E2%80%93_The_Beginning
Samsung Galaxy Fold

Το Samsung Galaxy Fold (κωδικό όνομα: Winner) είναι το πρώτο αναδιπλούμενο έξυπνο τηλέφωνο από την Samsung Electronics. Παρουσιάστηκε τον Φεβρουάριο του 2019, ενώ κυκλοφόρησε στις 6 Σεπτεμβρίου του ίδιου έτους. Άργησε τόσο η κυκλοφορία του μιας και οι δοκιμαστές είχαν παρατηρήσει προβλήματα στην πτυσσόμενη οθόνη μετά από μικρό διάστημα. Η εισαγωγική τιμή του smartphone ήταν 2000 δολάρια ΗΠΑ. Στην Ελλάδα, η επίσημη τιμή του ήταν στα 2199€. Ο διάδοχός του, ο Samsung Galaxy Z Fold 2, ήρθε στην αγορά έναν χρόνο αργότερα.

Παραπομπές 
Έξυπνα τηλέφωνα
Ωμέγα σκάκι

Το ωμέγα σκάκι είναι μια παραλλαγή του κλασικού σκακιού. Τα κομμάτια είναι τα ίδια κι εκτελούν τις ίδιες κινήσεις ενώ το παιχνίδι χρειάζεται σκακιέρα 8Χ8.

Κανόνες Παιχνιδιού 
Οι κανόνες δεν διαφέρουν ιδιαίτερα από αυτούς του κανονικού σκακιού, η μόνη διαφορά είναι ότι αν ένα κομμάτι συλλάβει ένα ανώτερό του παίρνει την θέση του. π.χ Εάν ένας αξιωματικός συλλάβει έναν πύργο, τότε γίνεται πύργος της αντίπαλης ομάδας.

Στην περίπτωση που ένα άλογο συλλάβει έναν αξιωματικό ή το αντίστροφο, τότε ο παίκτης διαλέγει αν θα κρατήσει αξιωματικό ή άλογο. Αν ο βασιλιάς συλλάβει κάποιο κομμάτι, τότε δεν γίνεται κάτι.

Προσοχή: εάν ένα κομμάτι συλλάβει ένα μικρότερό του, τότε δεν αλλάζει, παραμένει όπως είναι

Mate στο Ωμέγα σκάκι: Στο Ωμέγα σκάκι υπάρχει ένας επιπλέον τρόπος να κάνεις mate. Αυτό μπορεί να γίνει αν ένα κομμάτι συλλάβει ένα άλλο μεγαλύτερης (ή ίσης) αξίας, το οποίο μπορεί να κάνει mate στον αντίπαλο βασιλιά.

Παραπομπές

Εξωτερικοί σύνδεσμοι 
 Επίσημος ιστότοπος Omega Chess  
 Κανόνες
 Στρατηγική
 Zillions of Games file
 Omega Chess Online 
 Πρωταθλητής (σκάκι)

Σκακιστικές παραλλαγές
Γκετάνε Κεμπέντε

Ο Γκετάνε Κεμπέντε (αμχαρικά: ጌታነህ ከበደ , γεννήθηκε 2 Απριλίου 1992) είναι Αιθίοπας διεθνής ποδοσφαιριστής που αγωνίζεται ως επιθετικός. Είναι ο πρώτος σκόρερ στην ιστορία της Εθνικής Αιθιοπίας με 33 γκολ σε 65 εμφανίσεις.

Δείτε επίσης

 Κατάλογος κορυφαίων διεθνών σκόρερ ποδοσφαίρου ανδρών ανά χώρα

Παραπομπές

Αιθίοπες ποδοσφαιριστές
Ποδοσφαιριστές Εθνικής Αιθιοπίας
Επιθετικοί ποδοσφαιριστές
Γιώργος Κυριακάκης

Ο Γιώργος Κυριακάκης γεννήθηκε το 1967 στην Κρήτη όπου πήρε τα πρώτα του μαθήματα μουσικής. 

Σπούδασε σύνθεση και ανάλυση με τον Ιωσήφ Παπαδάτο και βυζαντινή μουσική με τον Λυκούργο Αγγελόπουλο στο Ωδείο Φίλιππος Νάκας Αθηνών. Συνέχισε τις σπουδές του στη σύνθεση, τη μουσική για τα ΜΜΕ, τη μουσική μη ευρωπαϊκών πολιτισμών με τον Δημήτρη Τερζάκη και στην ηλεκτροακουστική σύνθεση με τον Eckhard Roedger στο Πανεπιστήμιο Μουσικής και Θεάτρου της Λειψίας . Έχει συνθέσει έργα για το παιδικό θέατρο, τον κινηματογράφο καθώς και μουσική για σόλο όργανα, σύνολα δωματίου, χορωδία και ορχήστρα. Συνθέσεις του έχουν παιχτεί στην Ελλάδα και στο εξωτερικό. Έργα του έχουν ηχογραφηθεί από την FM Records και την ΑΡΚΥΣ. Είναι μέλος της Ένωσης Ελλήνων Μουσουργών και της Deutscher Komponistenverband. Από το 2006 εκλέγεται επίκουρος καθηγητής σύνθεσης και σύγχρονης μουσικής στο Τμήμα Μουσικής Τέχνης και Επιστήμης του Πανεπιστημίου Μακεδονίας Θεσσαλονίκης. Ήταν μέχρι το 2009 παραγωγός του Δεύτερου Προγράμματος της ΕΡΑ. Τα έργα του κυκλοφορούν από τις εκδόσεις Gravis. Ζει και εργάζεται ως συνθέτης στο Βερολίνο.

Το 2017, διηύθυνε ένα αργεντίνικο ταγκό του Άστορ Πιατσόλα στο Landesfunkhaus Niedersachsen .

Παραπομπές

Εξωτερικοί σύνδεσμοι 

 Προσωπικός ιστότοπος
Έλληνες συνθέτες κλασικής μουσικής
Κλασικοί συνθέτες του 20ού αιώνα
Captain America: Εμφύλιος Πόλεμος (soundtrack)

Το Captain America: Civil War (Original Motion Picture Soundtrack) αποτελεί το soundtrack άλμπουμ της ταινίας Captain America: Εμφύλιος Πόλεμος των Marvel Studios και του οποίου τη μουσική συνέθεσε ο Χένρι Τζάκμαν. Κυκλοφόρησε από την Hollywood Records στις 6 Μαΐου 2016.

Υπόβαθρο
Τον Αύγουστο του 2014, οι σκηνοθέτες της ταινίας, Άντονι και Τζο Ρούσο, ανακοίνωσαν πως ο Τζάκμαν, ο οποίος είχε συνθέσει και τη μουσική του soundtrack της ταινίας Captain America 2: Ο Στρατιώτης του Χειμώνα, θα επέστρεφε για να συνθέσει και τη μουσική του soundtrack της ταινίας Εμφύλιος Πόλεμος. Ο Τζάκμαν σημείωσε πως τα στοιχεία του κομματιού «The Winter Soldier» από το soundtrack του Στρατιώτη του Χειμώνα, ήταν μία καλή ένδειξη για το πώς θα έμοιαζε ο ήχος του soundtrack του Εμφυλίου Πολέμου, επισημαίνοντας ωστόσο πως ήταν «απλά ένα σημείο για να ξεκινήσει αφού οι Ρούσο έψαχνα για κάτι καινούριο — κάτι σαν ανατροπή." Ωστόσο, ο Τζάκμαν σημείωσε πως η μουσική του Εμφυλίου Πολέμου είναι πιο συμφωνική και ορχηστρική σε σχέση με του Στρατιώτη του Χειμώνα.

Λίστα κομματιών

Επιπλέον μουσική
Ένα επιπρόσθετο τραγούδι, το «Left Hand Free» απο το συγκρότημα Alt-J, συμπεριλαμβάνεται στην ταινία, αλλά δεν συμπεριλήφθηκε στο soundtrack άλμπουμ. Το τραγούδι ακούγεται στη σκηνή όπου ο Πίτερ Πάρκερ/Spider-Man εμφανίζεται για πρώτη φορά στην ταινία, καθώς και κατά τη διάρκεια της σκηνής των τίτλων τέλους.

Υποδοχή

Η σελίδα Filmtracks βαθμολόγησε το soundtrack με 3/5 επισημαίνοντας πως «[ε]νώ ο Τζακμαν έχει αποδείξει την ικανότητά του να επενδύει μουσικά διάφορα είδη ταινιών μέσα στα χρόνια, η μουσική του για τις υπερηρωικές ταινίες των X-MEN και του Captain America δεν κατάφερε να φτάσει τη μουσική άλλων συνθετών όπως των Μπράιαν Τάιλερ, Πάτρικ Ντόιλ, Ντάνι Έλφμαν, Άλαν Σιλβέστρι ή Κρίστοφ Μπεκ», καταλήγοντας πως το αποτέλεσμα είναι «ένα χάος από σκόρπιες ιδέες» και η μουσική «άψυχη, χωρίς πίστη, αποστολή ή φιλοδοξία». Ο Τζέιμς Σάουθολ από τη σελίδα Movie Wave, βαθμολόγησε το soundtrack επίσης με 3/5, σημειώνοντας πως «η μουσική του Τζάκμαν δεν είναι ακριβώς σπουδαία, αλλά στυλιστικά απέχει πάρα πολύ από [την προηγούμενη ταινία], με την καλή έννοια», καταλήγοντας: «Είναι όλα πολύ κομψά και είναι κρίμα που η έλλειψη σταθερής θεματικής βάσης, το μεγάλο του ελάττωμα, είναι τόσο θεμελιώδες».

Charts

Παραπομπές

Άλμπουμ του 2016
Captain America 3
Συκαμιά Λέσβου

Η Συκαμινέα, Συκαμιά ή Σκαμνιά είναι ημιορεινό χωριό στη Λέσβο. Σύμφωνα με το πρόγραμμα Καποδίστριας ανήκε στον Δήμο Μηθύμνας, με το πρόγραμμα Καλλικράτης στον Δήμο Λέσβου, ενώ σήμερα σύμφωνα με το πρόγραμμα Κλεισθένης ανήκει στο Δήμο Δυτικής Λέσβου. Σύμφωνα με την απογραφή του 2011 έχει 169 κατοίκους. Βρίσκεται στο βορειοανατολικό άκρο του νησιού, σε υψόμετρο 300 μέτρα, στις βορειοανατολικές πλαγιές του όρους Λεπέτυμνος, 49 χλμ. βορειοδυτικά της Μυτιλήνης. Στη Συκιαμιά γεννήθηκε ο λογοτέχνης Στρατής Μυριβήλης.

Το χωριό έχει χαρακτηριστεί παραδοσιακός οικισμός. Τα σπίτια του χωριού είναι πετρόκτιστα. Ανάμεσα σε αυτά βρίσκεται η οικία του Μυριβήλη, η οποία όμως δεν είναι επισκέψιμη. Στο χωριό λειτουργεί λαογραφικό μουσείο το οποίο στεγάζεται στο πετρόκτιστο κτίριο του δημοτικού σχολείου. Στο μουσείο βρίσκεται και συλλογή με αντικείμενα του Μυριβήλη. Η εκκλησία του χωριού είναι η τρίκλιτη βασιλική της αγίας Φωτεινής. Το χωριό περιβάλλεται από ελαιώνες, πεύκα και πλατάνια. Επίνειο του χωριού είναι η Σκάλα Συκαμινιάς, όπου βρίσκεται η εκκλησία της Παναγίας της Γοργόνας και η λεγόμενη μουριά του Μυριβήλη.

Η πορεία του πληθυσμού σύμφωνα με τις απογραφές:

Παραπομπές

Χωριά της Λέσβου
Δήμος Δυτικής Λέσβου
20 γυναίκες κι εγώ

Το 20 γυναίκες κι εγώ είναι μια Ελληνική κωμική ταινία του 1973 σε σενάριο και σκηνοθεσία Γιάννη Δαλιανίδη. Η ταινία βασίστηκε στο ομώνυμο θεατρικό έργο.

Υπόθεση του έργου
Ο Κώστας Φιλίππου(Κώστας Βουτσάς) πολιορκείται από πολλές γυναίκες. Ζει με τη μητέρα του Σμάρω(Σμάρω Στεφανίδου και τις τρεις αδερφές του, τη Ρίκα(Λυδία Λένωση), τη Φανουρία(Ελένη Μαυρομάτη) και την Τζέλα(Νικόλ Κοκκίνου). Αυτές οι δυο βρίσκονται σε ηλικία γάμου και πρέπει να παντρευτούν. Επίσης στη Βιοτεχνία παραγωγής γυναικείων εσωρούχων την οποία διευθύνει είναι ο μοναδικός άντρας. Ανάμεσα στις γυναίκες οι οποίες τον πολιορκούν είναι και η Μπέττυ Σωτηροπούλου(Μπέττυ Λιβανού) η οποία είναι συνάδελφός του στη βιοτεχνία. Κάποια στιγμή η Μπέττυ και η μητέρα της Δόμνα Σωτηροπούλου(Μαίρη Μεταξά), νοίκιασαν το διαμέρισμα το οποίο βρίσκεται ακριβώς από πάνω απο κείνο στο οποίο μένει ο Κώστας και άρχισαν να του κάνουν τη ζωή δύσκολη. Λοιπόν ο Κώστας αναγκάστηκε να παντρευτεί την Μπέττυ κρυφά και χωρίς ν' ανακοινώσει τίποτα σε κανέναν. Επειδή λοιπόν η μητέρα του δε γνώριζε τίποτα αποφάσισε να βρει και στους δυο από ένα ταίρι. Λοιπόν προξενεύει στην Μπέττυ τον Περικλή, τον ηλεκτρολόγο της γειτονιάς και στον Κώστα τη Χάρις(Καίτη Ιμπροχώρη) η οποία είναι μια νεαρή απ' τη Βέροια. Το προξενιό της Μπέττυς με τον Περικλή κατάφερε και το διέλυσε ο Κώστας και αυτό του Κώστα με τη Χάρις η Μπέττυ. Κάποτε ο Κώστας δεν άντεξε και αποκάλυψε σε όλους πως ήταν παντρεμένος με την Μπέττυ αλλά και πως η εκείνη περίμενε παιδί και αυτή η αποκάλυψη έφερε την ομόνοια.

Διανομή

Συμπληρωματικές πληροφορίες
Η ταινία έκανε πρεμιέρα στις 23 Σεπτεμβρίου του 1973 και προβλήθηκε τη Χειμερινή Περίοδο 1973 - 1974. Έκοψε 129.099 εισιτήρια και ήρθε στην 4η θέση σε 44 ταινίες της ίδιας Χειμερινής Περιόδου.

Παραπομπές

Ελληνικές ταινίες
Ταινίες του 1973
Ελληνόφωνες ταινίες
Ελληνικές κωμικές ταινίες
Ταινίες σε σκηνοθεσία Γιάννη Δαλιανίδη
Ταινίες σε σενάριο Γιάννη Δαλιανίδη
Ταινίες βασισμένες σε θεατρικά έργα
Ταινίες με μουσική σύνθεση Μίμη Πλέσσα
Ταινίες γυρισμένες στην Ελλάδα
Ταινίες παραγωγής Φίνος Φιλμ
Ελληνικές αισθηματικές κωμικές ταινίες
Δημήτρης Π. Μακρής

Ο Δημήτρης Π. Μακρής είναι ειδικός Επιστήμης και Χημείας Τροφίμων και μέλος ΔΕΠ στο τμήμα Επιστήμης Τροφίμων και Διατροφής του Πανεπιστημίου Θεσσαλίας.

Βιογραφικά στοιχεία 
Γεννήθηκε το 1974 στην Ξάνθη. Σπούδασε σε Ελλάδα και Γαλλία. Απέκτησε το διδακτορικό του δίπλωμα στη χημεία τροφίμων από το Imperial College, στο Πανεπιστήμιο του Λονδίνου.

Καριέρα 
Έχει υπηρετήσει για πάνω από 18 έτη επισκέπτης καθηγητής στο Τμήμα Ποιότητας Τροφίμων & Χημείας Φυσικών Προϊόντων του Μεσογειακού Αγρονομικού Ινστιτούτου Χανίων (CIHEAM), στη χημεία λιπών & αντιοξειδωτικών. Έχει διατελέσει μεταδιδακτορικός ερευνητής στο Τμήμα ∆ιατροφής και ∆ιαιτολογίας του Χαροκόπειου Πανεπιστημίου και για 8 ακαδημαϊκά έτη διετέλεσε λέκτορας και επίκουρος καθηγητής Βιοχημείας Τροφίμων στο Τμήμα Επιστήμης Τροφίμων και ∆ιατροφής του Πανεπιστημίου Αιγαίου.

Τα ερευνητικά ενδιαφέροντά του επικεντρώνονται κυρίως στην αξιοποίηση αποβλήτων της βιομηχανίας τροφίμων και βιομάζας για την παραγωγή προϊόντων προστιθέμενης αξίας (λ.χ. αντιοξειδωτικά, χρωστικές) μέσω τεχνολογιών εκχύλισης και μοντελοποίησης, και στη
πολυφαινολική σύσταση και αντιοξειδωτική δράση φαρμακευτικών και αρωματικών φυτών.

Έργο και διακρίσεις 
Έχει δημοσιεύσει περισσότερα από 165 ερευνητικά άρθρα και κατέχει περισσότερες από 8.650 αναφορές (h-index: 47), και επίσης έχει συμβάλει σε σειρά χρηματοδοτούμενων ερευνητικών διεθνών και εθνικών προγραμμάτων. Έχει εκλεγεί ως μέλος της συντακτικής επιτροπής των διεθνών περιοδικών υψηλού κύρους, Journal of Applied Research on Medicinal & Aromatic Plants (Elsevier) και Molecules (MDPI).

Τον Οκτώβριο 2020 σε μελέτη της έρευνας των Ioannidis κ.ά. στο επιστημονικό περιοδικό Plos Biology, το όνομά του συμπεριλήφθηκε στους καταλόγους Mendeley Data 2020 για τη διεθνή απήχηση του έργου του στην επιστήμη και τη χημεία τροφίμων και τα φυσικά προϊόντα.

Πηγές 

Έλληνες πανεπιστημιακοί
Καθηγητές Πανεπιστημίου Θεσσαλίας
Τυρνυάουζ

Η Τυρνυάουζ (ρωσικά: Тырныауз) είναι ρωσική πόλη και το διοικητικό κέντρο του διαμερίσματος Ελμπρούς της Δημοκρατίας της Καμπαρντίνο-Μπαλκάριας, η οποία βρίσκεται στον κεντρικό δρόμο που οδηγεί προς την περιοχή της κοιλάδας του Άνω Μπακσάν και στην κύρια διαδρομή αναρρίχησης για το όρος Ελμπρούς. Σύμφωνα με την απογραφή του 2010, έχει πληθυσμό 21.000 κατοίκους. Η Τυρνυάουζ είναι η μεγαλύτερη πόλη στην κοιλάδα Μπακσάν και ένα κύριο σημείο παροχής προμηθειών για τα ταξίδια στην περιοχή του Ελμπρούς.

Δημογραφικά στοιχεία
Πληθυσμός: 21.000 (Απογραφή 2010)· 21.092 (Απογραφή 2002)· 30.778 (Απογραφή 1989).

Εθνοτική σύνθεση
Από την Απογραφή του 2002, η εθνοτική κατανομή του πληθυσμού ήταν:
Μπαλκάροι: 47,3%
Ρώσοι: 25,3%
Καμπαρντιανοί: 16,1%
Ουκρανοί: 1,4%
Οσσετοί: 1,0%
Άλλες εθνότητες: 8,9%

Παραπομπές

Πόλεις της Ρωσίας
Rurouni Kenshin

Το Rurouni Kenshin (Wandering samurai) είναι μια shonen anime σειρά που βασίζεται στο manga του Nobuhiro Watsuki. Εκτός από μια ταινία δημιουργήθηκαν επίσης δύο πρωτότυπες σειρές (OVA). Η πρώτη σειρά διασκευάστηκε με ιστορίες από το manga που δεν εμφανίστηκαν στο anime, ενώ η δεύτερη ήταν μια συνέχεια του manga. Μια σειρά από πέντε διασκευές θεατρικών ταινιών ζωντανής δράσης κυκλοφόρησε από το 2012 έως το 2021. Προς το τέλος του 2021 και στις αρχές του 2022 ανακοινώθηκε ότι θα δημιουργηθεί μια δεύτερη προσαρμογή τηλεοπτικής σειράς anime από τη Liden Films.Ο Watsuki εμπνεύστηκε για τον χαρακτήρα του Kenshin από έναν αληθινό σαμουράι που ήταν δολοφόνος και εκτελέστηκε από την κυβέρνηση. Η σειρά έχει προβληθεί στην Ελλάδα με ελληνική μεταγλώττιση.

Πλοκή 
Ο Himura Kenshin ένας σαμουράι, ήταν ένας από τους δολοφόνους κατά την περίοδο της επανάστασης. Με τη λήξη της επανάστασης παίρνει όρκο ότι δεν πρόκειται να ξανά σκοτώσει κανέναν κι θα άφηνε τους εχθρούς του να υποφέρουν. Έτσι αρχίζει να περιπλανιέται στην Ιαπωνία για να προστατέψει αθώους και να εξιλεωθεί από τα λάθη του παρελθόντος.

Καστ 
Richard Hayworth
Dorothy Melendrez
Elyse Floyd
Lex Lang

Ελληνική μεταγλώττιση 
Στέλιος Καλαθάς
Θέμης Ψυχογιός
Έμυ Στυλιανίδου
Γιάννης Παπαϊωάννου
Κλεοπάτρα Ροντήρη
Ντίνος Σούτης
Μάγδα Γιαννίκου

Η Μάγδα Γιαννίκου είναι ελληνικής καταγωγής συνθέτρια, τραγουδίστρια, πιανίστα και ακορντεονίστα.

Βιογραφία 
Η Γιαννίκου γεννήθηκε στις 27 Ιανουαρίου 1981 στην Αθήνα.  Δίδαξε σε ελληνικά δημοτικά σχολεία και συνέθεσε μουσική για τηλεοπτικές και θεατρικές παραγωγές στην Αθήνα.  Στην Ελλάδα συμμετείχε σε περισσότερες από 50 παιδικές παραγωγές και ξεκίνησε την εκπαίδευσή της στην κλασική μουσική και την τζαζ.  Η Γιαννίκου αποφοίτησε από το Εθνικό Ωδείο της Ελλάδος με άριστα. Σπούδασε επίσης στο Ωδείο Φίλιππος Νάκας στην Αθήνα. 

Η Γιαννίκου συνέχισε τις σπουδές της στο Μουσικό Κολέγιο Μπέρκλι στη Βοστώνη της Μασαχουσέτης στις Η.Π.Α., όπου αποφοίτησε το 2008.

Καριέρα 
Το 2010, η Γιαννίκου σχημάτισε τους Banda Magda, ένα συγκρότημα με έδρα τη Νέα Υόρκη.  Η πολύγλωσση μουσική τους είναι επηρεασμένη από λατινοαμερικάνικα στιλ (όπως η σάμπα), τα γαλλικά σανσόν και η ελληνική λαϊκή μουσική. Οι Banda Magda έχουν περιοδεύσει σε 22 χώρες.  Το άλμπουμ τους Amour, t'es la? (2013) έφτασε στο #9 στα Top World Music Albums του Billboard.

Φιλμογραφία 
Η Γιαννίκου έχει συνθέσει μουσική για πολλές ταινίες και για μια τηλεοπτική εκπομπή: 

 2014: Watchers of the Sky
 2012: Louie
 2011: Natural Selection (Φυσική επιλογή)
 2010: La tropa de trapo en el país donde siempre brilla el sol

Παραπομπές

Εξωτερικοί σύνδεσμοι 

 Βιογραφικό (επίσημος ιστότοπος Banda Magda)
 Κριτική συναυλίας Banda Magda (WGBH.com, 2017)

Ελληνίδες τραγουδίστριες
Έλληνες μουσικοί
Έλληνες συνθέτες
Ελληνίδες ηθοποιοί φωνής
Ελληνίδες τραγουδίστριες
Σκάλα Συκαμιάς Λέσβου

Η Σκάλα Συκαμιάς, Συκαμινέας ή Σκαμιάς είναι παραθαλάσσιος οικισμός στη Λέσβο. Σύμφωνα με το πρόγραμμα Καποδίστριας ανήκε στον Δήμο Μηθύμνας, με το πρόγραμμα Καλλικράτης στον Δήμο Λέσβου, ενώ σήμερα σύμφωνα με το πρόγραμμα Κλεισθένης ανήκει στο Δήμο Δυτικής Λέσβου. Σύμφωνα με την απογραφή του 2011 έχει 140 κατοίκους. Είναι κτισμένη σε υψόμετρο 5 μέτρα.

Γεωγραφικά και ιστορικά στοιχεία 
Η Σκάλα είναι επίνειο της Συκαμιάς και βρίσκεται στις βόρειες όχθες του νησιού. Είναι ο βορειότερος οικισμός του νησιού. Η Σκάλα απέχει περίπου 2,5 χιλιόμετρα από την Συκαμιά και 51 από την Μυτιλήνη. Μέχρι τις αρχές του 20ού αιώνα στην Σκάλα κατοικούσαν ψαράδες και μερικοί μουσουλμάνοι. Μετά την ανταλλαγή πληθυσμών το 1923 κοντά στη Σκάλα εγκαταστάθηκαν πρόσφυγες, δημιουργώντας τον Συνοικισμό.

Η πορεία του πληθυσμού σύμφωνα με τις απογραφές:

Σημεία ενδιαφέροντος 

Το κύριο χαρακτηριστικό του οικισμού είναι ο ναός της Παναγίας Γοργόνας, ένα μικρό εξωκκλήσι κτισμένο πάνω σε ένα βράχο στο λιμάνι της Σκάλας. Το όνομα οφείλεται στην λαϊκή τοιχογραφία που απεικόνιζε την Παναγία με ουρά γοργόνας, η οποία όμως πλέον δεν σώζεται. Ο βράχος πάνω στον οποίο είναι κτισμένη η εκκλησία είναι γνωστή ως ράχτα. Μέσα στον οικισμό βρίσκεται η πλατεία, η οποία περιβάλλεται από καταστήματα εστίασης. Σε αυτήν βρίσκεται μια μουριά μεγάλης ηλικίας η οποία είναι γνωστή ως η μουριά του Μυριβήλη, επειδή εκεί καθόταν ο Στράτης Μυριβήλης. Στην πλατεία βρισκόταν και ένας μεγάλος πλάτανος στις ρίζες του οποίου ανέβλυζε νερό. Ο πλάτανος αυτός έγινε γνωστός το 2015-16, εν μέσω της μεταναστευτικής κρίσης, καθώς κάτω από αυτόν οργανώθηκε η ομάδα αλληλεγγυών «platanos refugee solidarity». Ο κορμός του πλατάνου έσπασε από τον αέρα τον Ιούλιο του 2019. Μπροστά από τον πλάτανο βρίσκεται παραλία, γνωστή ως Πλάτανος. Στην άλλη πλευρά του οικισμού βρίσκεται η παραλία Καγιά με άμμο και μικρά βοτσαλάκια.

Οικονομία 
Η οικονομία του χωριού βασίζεται στην αλιεία και στην καλλιέργεια ελιάς. Άλλα προϊόντα της περιοχής είναι τα αμυγδαλωτά, οι χάχλες (κούπες που έχουν μέσα τραχανά), ούζο, κεραμικά και ήδη λαϊκής τέχνης. Στην πλατεία της Σκάλας και στην παραλία της Καγιάς λειτουργούν ταβέρνες που ειδικεύονται στα θαλασσινά. Στη Σκάλα λειτουργούν, όσον αφορά το 2015, δύο ξενοδοχεία και ενοικιαζόμενα δωμάτια. Διαθέτει αλιευτικό καταφύγιο.

Παραπομπές

Χωριά της Λέσβου
Δήμος Δυτικής Λέσβου
Γκρέτα Φέρουσιτς

Η Γκρέτα Φέρουσιτς Βάινφελντ (Greta Ferušić Weinfeld ; 26 Ιουνίου 1924 - 24 Ιανουαρίου 2022) ήταν Βόσνια ακαδημαϊκός και κοσμήτορας στο Τμήμα Αρχιτεκτονικής στο Πανεπιστήμιο του Σεράγεβο. Ήταν η μόνη Βόσνια που επέζησε από το Άουσβιτς και το μοναδικό άτομο στον κόσμο που επέζησε τόσο από το Άουσβιτς όσο και από την πολιορκία του Σεράγεβο.

Βιογραφία 
Η Φέρουσιτς γεννήθηκε και μεγάλωσε στο Νόβι Σαντ, από μια οικογένεια Εβραίων. Ήταν 14 ή 15 ετών όταν η ίδια, οι γονείς της, δυο θείες και ένας θείος της στάλθηκαν τον Απρίλιο 1944 στο Άουσβιτς. Όταν το στρατόπεδο απελευθερώθηκε από τον Κόκκινο Στρατό στις 27 Ιανουαρίου 1945, η Φέρουσιτς ζύγιζε 33 κιλά (73 λίβρες). Ήταν το μοναδικό μέλος της οικογένειάς της που επέζησε του Ολοκαυτώματος.

Μετά το Ολοκαύτωμα 
Μετά το Ολοκαύτωμα, η Φέρουσιτς επέστρεψε στην Γιουγκοσλαβία και ξεκίνησε να σπουδάζει αρχιτεκτονική στο Βελιγράδι και αργότερα στο Παρίσι. Μετά το πέρας των σπουδών της, επέστρεψε στην Γιουγκοσλαβία όπου παντρεύτηκε τον Σέιντ Φέρουσιτς, έναν Βόσνιο της κοσμικής τάξης, και μετακόμισε στην πόλη του το Σεράγεβο το 1952. Έγινε βοηθητικό διδακτικό προσωπικό στο Πανεπιστήμιο του Σεράγεβο όπου συνέχισε επίσης τις σπουδές της. Αργότερα έγινε η πρώτη γυναίκα που αποφοίτησε από εκεί. Μετά την αποφοίτησή της, έγινε καθηγήτρια στο Τμήμα Αρχιτεκτονικής και αργότερα πρύτανης στο ίδιο τμήμα ενώ διηύθυνε αρκετά έργα υποδομών.

Θάνατος 
Η Φέρουσιτς πέθανε στις 24 Ιανουαρίου 2022, σε ηλικία 97 ετών.

Παραπομπές

Εξωτερικοί σύνδεσμοι
παράθεμα
Βιογραφία στο Εβραϊκό Φεστιβάλ Κινηματογράφου